7 నుంచి చెన్నైలో 'క్లీన్ ఇండియా' ఎక్స్‌పో
PNR|
క్లీన్ ఇండియా షో ప్రదర్శన తమిళనాడు రాజధాని చెన్నైలో‌ ఈనెల ఏడో తేదీ నుంచి తొమ్మిదో తేదీ వరకు జరుగనుంది. స్థానిక నందంబాక్కంలోని  చెన్నై ట్రేడ్ సెంటర్‌లో జరిగే ఈ ప్రదర్శనలో కొత్తగా మార్కెట్‌లోకి రానున్న, వచ్చిన క్లీనింగ్ వస్తువులను ప్రదర్శనకు ఉంచుతారు. ముఖ్యంగా.. హాస్పిటల్స్, మెడికల్, హాస్పిటాలిటీతో సహా ఇతర రంగాలకు సంబంధించి క్లీనింగ్ ఉత్పత్తులు ఇందులో చోటు చేసుకుంటాయి.
ఈ ప్రదర్శనను చెన్నై కార్పొరేషన్ మేయర్ ఎం.సుబ్రమణ్యం జ్యోతి ప్రజ్వలన చేసి ప్రారంభిస్తారు. సుమారు 40 మంది ఎగ్జిబిటర్లు ఇందులో పాలు పంచుకుంటారు. వీరిలో స్వదేశీ, విదేశీ కంపెనీల ఉత్పత్తిదారులు పాల్గొంటారు. ఈ సందర్భంగా ఆహార భద్రత, హెల్త్‌కేర్ రంగంలో  క్లీన్‌, హైజెన్, ఫెసిలిటీ మేనేజ్‌మెంట్‌ అంశాలపై సెమినార్ జరుగనుంది. అంతేకాకుండా.. హౌస్ కీపింగ్ సిబ్బందికి సాఫ్ట్ స్కిల్ టెస్ట్‌ను కూడా నిర్వహిస్తారు.
సంబంధిత వార్తలు